**112/2021. sz. Et. 6. sz. melléklete**

**Tisztelt Képviselő-testület, Tisztelt Polgármester Úr!**

Kötelezettségünknek eleget téve Szada Nagyközség fogászati alapellátásával kapcsolatban, útmutatásukat követve, a következőkről szeretném tájékoztatni Önöket:

  **I. Az egészségügyi szolgáltató megnevezése, székhelye:**

 Takács Dentál Kft., 2111 Szada, Dózsa György út 76.

  **II/5. A praxis személyi állománya, képzések:**

Dr.Takács László fogszakorvos. (1987. okt-től folyamatosan)

Petz Marian fogászati asszisztens, dentál higiénikus (1991. febr-tól)

Mindketten rendelkezünk a feladat ellátásához szükséges képesítésekkel, illetve folyamatosan részt veszünk a praxis gyakorlásához szükséges, kötelező, szinten tartó továbbképzéseken.

# II/1. Betegforgalom

A 2020-as évben rendelésünkön **2150 beteg** jelent meg, **esetszámunk 5730** volt.

A fenti számokat az elmúlt esztendőben erősen meghatározták az alábbi tényezők:

a, A páciensek félelme a rendelőben történő megjelenéstől (a járvány miatt)

b, Az előírt, előzetes bejelentkezéshez kötött ellátás.

 Ez alól csak a sürgősségi ellátás körébe tartozó beavatkozások jelentettek kivételt.

c, A fogászati beavatkozások időszakos, központi korlátozásai (pl: eszköz használat

 tiltása)

d, Az úgynevezett 3-as zsiliprendszer előírt alkalmazása (1. hőmérőzés, 2. kéz-

 fertőtlenítés váróban és rendelőben, 3.COVID kérdőív kitöltetése a betegekkel)

e, Sok időt elvett a rendelő és a váró légterének és felületeinek alapos fertőtlenítése,

 minden egyes beteg után.

A fentiekből látszik, hogy a járvány idején csökkent ugyan a beteglétszám, ellenben a megváltozott helyzet több törődést, több munkát és nagyobb anyagi terhet jelentett a praxis életében.

# II/2 Betegutak

Leggyakrabban 3 szakellátási intézmény felé utaljuk tovább betegeinket:

**a. Szájsebészet**

Ez továbbra is csak Budapesten megoldott.

Mivel a tavaly is létező problémák továbbra is fennállnak - a betegek utaztatása, időpont kérés (még acut esetben is), az ügyeletes intézmény változása,stb.- igyekszünk betegeinket csak a legszükségesebb esetben tovább küldeni.

**b. Fogszabályozás** terén szerencsésebb a helyzetünk, mivel két ellátó intézmény is rendelkezésre áll, az egyik Gödöllőn, a másik pedig Veresegyházán.

# c, Belgyógyászat

 A szisztémás megbetegedések száj tüneteinek felfedezésekor a páciensek háziorvoshoz történő utalása.

**II/3. A leggyakoribb megbetegedések**

Az általános fogorvosi praxisban megjelenő betegségek mindegyikével találkozunk.

# Konzerváló fogászat

A fog megtartását szolgáló restaurációs beavatkozások, ilyenek: a tömés (maradó és tej fogászat), és a gyökértömés, szükség estén.

# Szájsebészet

A fogak és foggyökerek eltávolítása, csont korrekció, továbbá a keletkezett foghiányok lehetőségek és igény szerinti pótlása.

A szájnyálkahártya, illetve a fogágy megbetegedéseinek gyógyítása.

# II/4. A praxis szempontjából kiemelkedő feladatok, események

**A tavalyi évhez hasonlóan a legfontosabbnak a pandemia alatti betegellátás zökkenőmentes biztosítását tartjuk.** Ennek véghezvitele kiemelkedő kihívást jelentett számunkra, hiszen az összes egészségügyi szolgáltatás közül a fogorvosi ellátás a legkockázatosabb, legveszélyesebb járvány idején! Mivel az aerosolt képző eszközök használata miatt az orvos és az asszisztens fokozottan ki vannak téve a kontakt fertőzés veszélyének!

**A 2020. márciusi 1-i, egy hetes leállást leszámítva, (amit a védő felszerelések és védő eszközök sürgős beszerzésére használtunk fel) a rendelést folyamatosan biztosítottuk.**

# II/5. Megoldandó feladatok, problémák

**Az óvodai és iskolai fogászati szűrő programok újraindítása**, a központi egészségügyi hatóság iránymutatásai alapján, illetve a helyi pedagógus vezetőkkel történő egyeztetést követően.

A praxis finanszírozásában, fenntartásában nem kis problémaként jelentkezik az a tény, hogy (a tavalyi évhez hasonlóan) **a járvány miatt bevezetett átlag finanszírozás** (amely a beteg- és esetszámtól független havi fix összeg NEAK által történt utalását jelentette, a praxis biztonságos fenntartása érdekében) **helyett 2021. szeptemberétől újra teljesítmény alapú finanszírozásra vált a NEAK.**

Ugyanakkor a fogászati ellátást, a járvány esetleges 4. hullámára való tekintettel, újabb járványügyi megkötések korlátozzák.

Tisztelettel:

Dr. Takács László fogszakorvos

 Szada, 2021. augusztus 31.